b'\n_START_ARTICLE_\nUltimate\n_START_PARAGRAPH_\nUltimate (noen ganger kalt Ultimate Frisbee) er et ikkekontakt-lagspill som spilles med en flygende disk (en frisbee). De to lagene konkurrerer om \xc3\xa5 score flest mulig poeng ved at spiller p\xc3\xa5 det ene laget mottar disken inne i motstanderens m\xc3\xa5lsone (minner litt om amerikansk fotball). Spillerne kan ikke l\xc3\xb8pe eller g\xc3\xa5 mens de holder disken, men de kan pivotere som i basketball._NEWLINE_Internasjonalt spilles ultimate prim\xc3\xa6rt ute p\xc3\xa5 gress eller kunstgress (som noen ganger kalles \xc2\xabfield ultimate\xc2\xbb), men det finnes ogs\xc3\xa5 internasjonale mesterskap p\xc3\xa5 sand (\xc2\xabbeach ultimate\xc2\xbb). I motsetning til de fleste andre lagidretter, er det vanlig at menn og kvinner spiller sammen med et gitt antall p\xc3\xa5 banen samtidig (mixed), selv om det ogs\xc3\xa5 finnes egne kvinneklasser samt \xc3\xa5pen klasse. I Norge spilles ultimate f\xc3\xb8rst og fremst innend\xc3\xb8rs, men denne formen er forholdsvis sjelden utenfor Skandinavia._NEWLINE_Idretten organiseres i Norge av Disksport Norge under Norges Amerikanske Idretters Forbund og internasjonalt av World Flying Disc Federation.\n_START_SECTION_\nLagene\n_START_PARAGRAPH_\nTo lag, hver best\xc3\xa5ende av sju spillere, spiller mot hverandre. For innend\xc3\xb8rs spill eller beachultimate best\xc3\xa5r lagene av fem spillere hver. _NEWLINE_Det ene laget er i angrep, og skal fors\xc3\xb8ke \xc3\xa5 lage poeng i m\xc3\xa5lsonen. Det andre laget skal fors\xc3\xb8ke \xc3\xa5 forhindre angriperne i \xc3\xa5 lage poeng, og blir dermed kalt forsvarere. Forsvarernes oppgave g\xc3\xa5r ut p\xc3\xa5 \xc3\xa5 vanskeliggj\xc3\xb8re angrepsspillet, enten ved \xc3\xa5 klare \xc3\xa5 snappe opp disken mens den er i luften, sl\xc3\xa5 den bort, eller ved \xc3\xa5 stille seg slik at det angripende laget gj\xc3\xb8r en feil og kaster bort disken.\n_START_SECTION_\nBanen\n_START_PARAGRAPH_\nUltimate spilles utend\xc3\xb8rs, p\xc3\xa5 en gressbane, etter m\xc3\xa5lene p\xc3\xa5 tegningen (beachultimate spilles p\xc3\xa5 sand, med litt kortere og smalere bane). Noen ganger er det hensiktsmessig \xc3\xa5 lage mindre baner. I Norge spiller man ofte ultimate innend\xc3\xb8rs. For innend\xc3\xb8rs spill er gjerne banen tilpasset den hallen man spiller i, skj\xc3\xb8nt i Norge er spill p\xc3\xa5 h\xc3\xa5ndballbane (40x20 m) normen p\xc3\xa5 grunn av god tilgjengelighet i haller. Det viktige med banen er at underlaget er trygt \xc3\xa5 spille p\xc3\xa5, samt at det er satt av nok plass til \xc3\xa5 spille p\xc3\xa5, inkludert en god m\xc3\xa5lsone i hver ende av banen.\n_START_SECTION_\nRegler\n_START_PARAGRAPH_\nDen st\xc3\xb8rste m\xc3\xa5lsettingen med spillet er \xc3\xa5 samle s\xc3\xa5 mange poeng som mulig. N\xc3\xa5r spillet er slutt har laget med flest poeng vunnet. Spill kan enten g\xc3\xa5 p\xc3\xa5 tid, til et visst antall poeng (\xc2\xabpoint cap\xc2\xbb) eller forskjellige kombinasjoner av disse.\n_START_SECTION_\nSpillets start\n_START_PARAGRAPH_\nBegge lag starter spillet ved \xc3\xa5 st\xc3\xa5 bak sin egen m\xc3\xa5llinje (i hver sin m\xc3\xa5lsone). Det forsvarende laget kaster disken s\xc3\xa5 langt som mulig over mot angriperne, og mens disken flyter i luften l\xc3\xb8per spillerne inn p\xc3\xa5 banen. Man kan i stor grad plassere seg som man selv \xc3\xb8nsker; \xc3\xa9n mulig taktikk er at det angripende laget stiller seg opp i en gitt formasjon og at det forsvarende laget tar hver sin angrepsspiller (mann-mann-forsvar)._NEWLINE_Hvis disken g\xc3\xa5r forbi m\xc3\xa5lsonen angriperne sto i ved spillets start, hentes disken frem til m\xc3\xa5llinjen. Hvis disken g\xc3\xa5r ut over sidelinjen, henter en angriper disken, og flytter disken inn til det punktet p\xc3\xa5 sidelinjen hvor disken passerte linjen. (Disse reglene er noe forskjellig innend\xc3\xb8rs.)_NEWLINE_Den av angriperne som tar disken, eller henter disken, skal s\xc3\xa5 kaste disken til en medspiller (som beskrevet i neste avsnitt).\n_START_SECTION_\nProgresjon og poeng\n_START_PARAGRAPH_\nN\xc3\xa5r en spiller har disken i hendene, m\xc3\xa5 ett av denne spillers ben v\xc3\xa6re fiksert p\xc3\xa5 et fast punkt p\xc3\xa5 banen, dvs., spilleren som tar imot eller har disken kan ikke l\xc3\xb8pe (eller g\xc3\xa5) med disken (dette minner mye om basketball). Denne spilleren skal n\xc3\xa5 kaste disken til en medspiller, som griper disken og stopper l\xc3\xb8pet, for selv \xc3\xa5 st\xc3\xa5 stille. N\xc3\xa5 er det denne nye spilleren sin tur til \xc3\xa5 kaste disken videre til neste medspiller, osv. Om en av spillerne klarer \xc3\xa5 motta disken inne i m\xc3\xa5lsonen i den motsatte enden av banen uten at det f\xc3\xb8rst skjer en turnover (se under), f\xc3\xa5r dette laget ett poeng._NEWLINE_Det laget som fikk poeng beholder disken, og samles i den m\xc3\xa5lsonen de lagde poenget. Dette laget g\xc3\xa5r n\xc3\xa5 ogs\xc3\xa5 over til \xc3\xa5 v\xc3\xa6re forsvarere, og et nytt spill settes i gang (som beskrevet under Spillets start). Merk at dette betyr at lagene n\xc3\xa5 har byttet m\xc3\xa5lsoner, slik at man over tid f\xc3\xa5r lik fordel/ulempe av eventuell vind og andre lokale forhold.\n_START_SECTION_\nTurnover\n_START_PARAGRAPH_\nOm disken derimot g\xc3\xa5r i bakken (uavhengig av hvem som var sist n\xc3\xa6r den), utenfor banen eller blir fanget opp av andre laget, overtar det forsvarende laget disken og blir dermed angripere. Dette skjer uten stans i spillet, unntatt det som er n\xc3\xb8dvendig for \xc3\xa5 hente disken og/eller bringe den tilbake inn p\xc3\xa5 banen om den har g\xc3\xa5tt ut. Det er viktig \xc3\xa5 bemerke at dette er en ikkekontaktsport, s\xc3\xa5 det er ikke tillatt \xc3\xa5 ber\xc3\xb8re en motspiller p\xc3\xa5 en slik m\xc3\xa5te at det endrer spillets gang._NEWLINE_Det m\xc3\xa5 nevnes her at hvis en angriper har et godt grep om disken (ref. bildet i toppen), og b\xc3\xa5de vedkommende og disken g\xc3\xa5r i bakken uten at vedkommende mister grepet om disken, er dette ikke en turnover. Spilleren som har disken kan reise seg opp og fortsette spillet p\xc3\xa5 vanlig m\xc3\xa5te._NEWLINE_Det er vesentlig enklere \xc3\xa5 spille angrep enn forsvar, s\xc3\xa5 ved spill p\xc3\xa5 h\xc3\xb8yt niv\xc3\xa5 er det vanlig at det laget som starter i angrep scorer, uten noen turnover (lignende h\xc3\xa5ndball). P\xc3\xa5 lavere niv\xc3\xa5 gj\xc3\xb8res det imidlertid ofte mange turnovers, s\xc3\xa5 spillets retning kan snus mange ganger i l\xc3\xb8pet av spillet.\n_START_SECTION_\nFeil\n_START_PARAGRAPH_\nUltimate er et vennskapelig spill der \xc2\xabspirit of the game\xc2\xbb (SOTG) holdes h\xc3\xb8yt, og det er ingen dommer tilstede under spillet. I stedet st\xc3\xa5r spillerne selv ansvarlig for \xc3\xa5 varsle feil av forskjellig type (f.eks. at noen har spilt videre selv om disken gikk ut, eller at noen har hindret en motspiller p\xc3\xa5 ulovlig m\xc3\xa5te). Regelsettet er i stor grad laget slik at m\xc3\xa5let ikke er \xc3\xa5 straffe spilleren som har gjort feil, men heller pr\xc3\xb8ve \xc3\xa5 rette feilen som har skjedd i st\xc3\xb8rst mulig grad. Laget som f\xc3\xa5r en slik \xc2\xabcall\xc2\xbb mot seg kan velge \xc3\xa5 erkl\xc3\xa6re seg enig (\xc2\xabno contest\xc2\xbb) eller uenig (\xc2\xabcontest\xc2\xbb) i at det aktuelle regelbruddet har skjedd, med forskjellig effekt._NEWLINE_Som regel stopper spillet opp noen sekunder, feilen blir rettet, og spillet fortsetter.  Man har ogs\xc3\xa5 muligheten til \xc3\xa5 diskutere forholdet og/eller sp\xc3\xb8rre tilskuere, men det er kun spillerne som faktisk er p\xc3\xa5 banen som har lov til \xc3\xa5 gj\xc3\xb8re slike \xc2\xabcalls\xc2\xbb. Det vanligste om man ikke blir enige er at man g\xc3\xa5r tilbake til spillets tilstand slik den var f\xc3\xb8r forseelsen skjedde.\n_START_SECTION_\nForsvar\n_START_PARAGRAPH_\nUnder spillet er det mye fokus p\xc3\xa5 angriperne. Forsvarerne har den sekund\xc3\xa6re rollen under spillet, men er naturlig nok like viktige. Den vanligste forsvarstaktikken er av hver forsvarer konsentrerer seg om \xc3\xa9n angriper under hele poenget, og f\xc3\xb8lger denne person som et frimerke. I de fleste tilfeller vil forsvareren pr\xc3\xb8ve \xc3\xa5 ta blokkere kun \xc3\xa9n av sidene (f.eks. umuliggj\xc3\xb8re backhandkast, s\xc3\xa5kalt \xc2\xabforce forehand\xc2\xbb eller \xc2\xabforce flick\xc2\xbb), da fors\xc3\xb8k p\xc3\xa5 \xc3\xa5 blokkere begge sider er sv\xc3\xa6rt utfordrende og heller vil ende opp med at begge er \xc3\xa5pne. De andre forsvarerne vet hvilken side som er \xc2\xab\xc3\xa5pen\xc2\xbb og hvilken side som er \xc2\xablukket\xc2\xbb (eller \xc2\xabbreak\xc2\xbb) og kan plassere seg tilsvarende i forhold til sine spillere.\n_START_SECTION_\nTelling\n_START_PARAGRAPH_\nN\xc3\xa5r en forsvarer er innenfor tre meter fra sin angriper (det er ikke lov \xc3\xa5 v\xc3\xa6re to p\xc3\xa5 \xc3\xa9n, s\xc3\xa5kalt \xc2\xabdouble team\xc2\xbb), kan han/hun begynne \xc3\xa5 telle sekunder. Telling m\xc3\xa5 foreg\xc3\xa5 h\xc3\xb8yt, slik at spillerne i n\xc3\xa6rheten kan h\xc3\xb8re det. Angriperen er da n\xc3\xb8dt til \xc3\xa5 kaste disken f\xc3\xb8r forsvareren er kommet til 10 (utend\xc3\xb8rs) eller til 8 (innend\xc3\xb8rs).'